Եվրատեսիլ 2012 երգի մրցույթ

«Եվրատեսիլ 2012 երգի մրցույթը» եղել է Եվրատեսիլի ամենամյա 57-րդ մրցույթը։ Այն տեղի է ունեցել Ադրբեջանի մայրաքաղաք Բաքվում։ Ադրբեջանը հնարավորություն ստացավ հյուրընկալելու մրցույթը այն բանից հետո երբ 2011 թվականին Գերմանիայի Դյուսելդորֆ քաղաքում կայացած «Եվրատեսիլ 2011-ում» Ադրբեջանը ներկայացնող Էլլ և Նիկկի դուետը իրենց «Running Scared» երգով հաղթեցին, հավաքելով 221 միավոր։ 2012 թվականի մրցույթը կայացել է նորակառույց Բաքվի բյուրեղյա սրահում։ Մրցույթի կիսաեզրափակիչները կայացել են մայիսի 22-ին և 24-ին, իսկ եզրափակիչը՝ մայիսի 26-ին։ 2012 թվականի մրցույթը հովանավորել են «Schwarzkopf»-ը, Ադրբեջանի բջջային օպերատոր «Azercell»-ը, «Բալտիկա» և գերմանական «Brainpool» ընկերությունները։ 2012 թվականի հունվարի 17-ին հաստատվեց մասնակցող երկրների ցանկը, 42 երկիր մասնակցելու են մրցույթին։ 2012 թվականին վերադարձավ Չերնոգորիան, որը չէր մասնակցել 2010 թվականի և 2011 թվականի մրցույթներին։ 2012 թվականին հրաժարվեցին մասնակցել Լեհաստանը և Հայաստանը։
2012 թվականի մարտի 20-ին Բաքվում անցկացվեց երկու կիսաեզրափակիչների ելույթների հերթականության վիճակահանությունը և եզրափակչում Մեծ Հնգյակի և հյուրընկալող երկիր՝ Ադրբեջանի հերթականությունները։
Մրցույթը հաղթեց Շվեդիան ներկայացնող Լորինը իր «Euphoria» երգով, հավաքելով 372 միավոր։


== Անցկացման ֆորմատ ==
Հունվարի 17-ին, 2012 թ. Եվրոպական հեռարձակողների միությունը պաշտոնապես հայտարարել էր այն երկրների ցուցակը, որոնք մասնակցելու էին մրցույթին։ 2012-ին Լեհաստանը դուրս եկավ մրցույթից, սակայն վերադարձավ Չերնոգորիան։
Եվրատեսիլ 2012 երգի մրցույթը բաղկացած է եղել երկու կիսաեզրափակիչից և եզրափակիչից. 
Եզրափակչին մասնակցել են 26 երկիր։

«Մեծ Հինգ»։ Գերմանիա, Իսպանիա, Մեծ Բրիտանիա, Ֆրանսիա և Իտալիա
Երկիր, անցյալ տարվա հաղթող (Ադրբեջան)
Երկու կիսաեզրափակիչներին էլ մասնակցել են 18 երկիր որոնցից առաջին 10 տեղերը զբաղեցրած երկրները անցել են եզրափակիչ։


== Անցկացման վայր ==
2012-ի հունվարի 25-ին վերջնական հաստատվեց այն վայրը որտեղ կայացել է Եվրատեսիլ 2012-ը։ Մրցույթը կայացել է նորակառույց Բաքվի բյուրեղյա սրահում։ Այն գտնվում է Ազգային դրոշի հրապարակում և կարող է տեղավորել մինչև 25,000 հանդիսատես։ Ըստ ադրբեջանական իշխանությունների շինարարական աշխատանքների ծախսը կազմել է հիսուն միլիոն մանաթ (մոտ 48 միլիոն եվրո)։ Մրցույթի մեկնարկից առաջ Ադրբեջանի նախագահ Իլհամ Ալիևը հանձնարարել էր որպեսզի պարզեցվի գրանցման համակարգը այն անձանց համար ովքեր գալու են Բաքու դիտելու Եվրատեսիլ 2012 երգի մրցույթը։


== Քվեարկության կանոնների փոփոխություն ==
Եվրոպայի Հեռարձակողների Միությունը 2012-ին վերականգնեց քվեարկության այն կանոնը ըստ որի բոլոր երգերը պետք է ելույթ ունենան և նոր միայն սկսվի քվեարկությունը։ 2012-ին փոքրացվեց այն թվերի չափը որոնք հայտնվում են էկրաններին։ Պատճառն այն է որ դրանք էկրանի վրա մեծ տարածք են զբաղեցնում։


== Վիզուալ դիզայն ==

Մրցույթի դիզայնը կառուցվել է «Լույս տուր կրակիտ» կարգախոսի շուրջը, որը ոգեշնչված է Ադրբեջանի բուն մականունից՝ «Կրակի երկիր»։
Յուրաքանչյուր տեսաբացիկի սկսվելուց առաջ, էկրանին հայտնում է երկրի ներկայացուցիչը և իր թիմը, որին հաջորդում է դեղին, նարնջագույն և կարմիր ֆոնի վրա ձեռագիր տառատեսակով գրված երկրի անունը և դրոշը։ Տեսաբացիկները բաղկացած են Ադրբեջանի հետ կապված տարբեր թեմաներից։ Որոշներից մի մասը սկսվում է «Ադրբեջան» վերնագրով և ներքևում գրվում «...-ի երկիր» նկարագրությունը (օրինակ.` «Առատության երկիր», «Պոեզիայի երկիր» և այլն), որից հետո ցուցադրվում է քաղաքի կամ երկրի աշխարհագրությունը, լանդշաֆտները կամ երկրի մշակույթը։ Որոշ բացիկներ կապված են մայրաքաղաք Բաքվի հետ՝ տեսաբացիկի սկզբում գրելով «Բաքու» և այնուհետև ներքում հայտնվում է «...-ի քաղաք» նկարագրությունը (օրինակ՝ «Ջազզի քաղաք», «Հանգստի քաղաք» և այլն)։ Բոլոր տեսաբացիկները ավարտվում են Բաքվի բյուրեղյա սրահի ցուցադրմամբ, որը իր վրա տեղադրված լույսերով ընդունում է երկրի դրոշի գույները։ Տեսաբացիկները նպատակ ունեն ներկայացնելու Ադրբեջանը ավելի լայն լսարանի համար։
Երգչի, երգի և թվահամարի գրաֆիկան, ինչպես նաև քվեարկության աղյուսակի դիզայնը վերցվել է 2011 թվականի մրցույթի դիզայնից, սակայն մի փոքր թարմացվել է 2012-ի պատկերանիշի գույներով։ Քվեարկության աղյուսակում 1-ից 7 միավորները երկանին հայտնվում են կարմիր գույնով, իսկ 8, 10 և 12 միավորները որոնք հայտարարվում են բանավոր նարնջագույնով են պատկերված։
Մրցույթի ամբողջ դիզայնի հեղինակն է եղել Լոդնոնյան Turquoise Branding ընկերությունը։


== Վիճակահանություն ==
Վիճակահանությունը անցել է 2012 թվականի հունվարի 25-ին Բաքվում։ Այդ օրը որոշվել է թե որ երկրները որ կիսաեզրափակչին են հանդես գալու նաև որոշվել է Մեծ Հնգյակը և հյուրընկալող երկիր Ադրբեջանը իրենց ձայները որ կիսաեզրափակչինեն կբաշխեն։

1.^ Հայաստանը հրաժարվեց մասնակցել մրցույթին վիճակահանությունից մոտ մեկ ու կես ամիս հետո


== 1-ին կիսաեզրափակիչ ==
Ադրբեջանը, Իտալիան և Իսպանիան քվեարկել են այս կիսաեզրափակիչում.


== 2-րդ կիսաեզրափակիչ ==
Ֆրանսիան, Գերմանիան և Մեծ Բրիտանիան քվեարկել են այս կիսաեզրափակիչում.


== Եզրափակիչ ==


== Քվեարկության աղյուսակներ ==


=== 1-ին կիսաեզրափակիչ ===


==== Ժյուրիի/հեռուստադիտողների քվեարկությունը 1-ին կիսաեզրափակիչում ====


=== 2-րդ կիսաեզրափակիչ ===


=== Եզրափակիչ ===


==== 12 Միավոր ====
12 միավոր եզրափակիչում ստացած երկրների աղյուսակը՝


== Ձայների հայտարարման կարգ ==
Ամենափոքր միավորները (1-7) առանձին չէին հայտարարվում, այլ ցուցադրվում էին աղյուսակում։ Բանավոր կերպով հայտարարվում էին 8, 10 և 12 միավորները։
Երկրները հայտարարել են քվեարկության արդյունքները հետևյալ հերթականությամբ՝


== Վերադարձած մասնակիցներ ==


== Հետաքրքիր փաստեր ==
Չերնոգորիան մինչ 2012 թվականը մրցույթին մասնակցել է 4 անգամ որից 3-ին ներկայացել է 01 համարի ներքո (ինչպես և այս տարի)։
Հայաստանին տուգանել են Եվրատեսիլից հրաժարվելու համար. Հայաստանի հանրային հեռուստաընկերությունը պետք է ցուցադրի մրցույթի եզրափակիչը՝ «ուղիղ եթերում և առանց ընդհատումների», իսկ մերժման դեպքում «կարող է զրկվել 2013 թ. մրցույթին մասնակցելուց»։
Ռուսաստանը 2012-ին ներկայացնելու են տատիկների խումբ Բուրանովսկիե Բաբուշկի անվանմամբ։
Շվեդիան հավաքեց 372 միավոր ինչը դարձավ երկրորդ ամենաշատ ձայներ հավաքաց երկիրը մրցույթի պատմության մեջ։
Շվեդիան ստացավ ամենաշատ 12 միավորները Եվրատեսիլի պատմության մեջ։
Նախատեսված էր որ Իռլանդիան իր քվեարկության արդյունքները հայտնելու է 32-րդը սակայն ինչ ինչ պատճառներով հայտնեց 42-րդը։
Գերմանիայի միավորները հայտարարող Անկեն գաղտնի ժողովրդավարության կոչ ուղարկեց Ադրբեջանին ուղիղ եթերում։


== Հղումներ ==
Եվրատեսիլի պաշտոնական կայք
Եվրատեսիլ 2012  ESCKaz կայքում


== Ծանոթագրություններ ==